Անկախությունից հետո իրագործված ամենանշանակալից ու ծավալուն նախագծերից մեկը` Հյուսիսային պողոտան արդեն իրականություն է։ Երեկ մեծ հանդիսավորությամբ կարմիր ժապավենը կտրեցին ՀՀ նախագահ Ռոբերտ Քոչարյանն ու Երեւանի քաղաքապետ Երվանդ Զախարյանը։ Ձեռնարկին իր աղոթքն ու օրհնությունը բերեց Արարատյան հայրապետական թեմի առաջնորդական փոխանորդ, արքեպիսկոպոս Նավասարդ Կճոյանը։